pythainlp/thaigov-v2-corpus-22032023 huggingface dataset:
วันพฤหัสบดีที่ 19 สิงหาคม 2564
รัฐมนตรีเกษตรฯ แสดงเจตนารมณ์ทำงานร่วมกับสมาชิกเอเปค กำหนดให้การเปลี่ยนผ่านสู่ดิจิทัลและนวัตกรรมเป็นหนึ่งในประเด็นสำคัญในการดำเนินการเพื่อให้เกิดความมั่นคงด้านอาหารและระบบอาหารที่มี
รัฐมนตรีเกษตรฯ แสดงเจตนารมณ์ทำงานร่วมกับสมาชิกเอเปค
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวในการประชุมรัฐมนตรีความมั่นคงอาหารเอเปค ครั้งที่ 6 ผ่านระบบการประชุมทางไกล ว่า การประชุมรัฐมนตรีความมั่นคงอาหารเอเปคเป็นการแสดงเจตนารมณ์ร่วมกันของสมาชิกเอเปคในการทำงานร่วมกัน เพื่อเสริมสร้างความมั่นคงอาหาร การเติบโตที่ครอบคลุม ความเป็นอยู่ที่ดีขึ้นของประชาชนในภูมิภาค โดยแผนงานความมั่นคงด้านอาหารมุ่งสู่ปี 2030 กำหนดให้การเปลี่ยนผ่านสู่ดิจิทัลและนวัตกรรมเป็นหนึ่งในประเด็นสำคัญในการดำเนินการเพื่อให้เกิดความมั่นคงด้านอาหารและระบบอาหารที่มีภูมิคุ้มกัน ดิจิทัลและนวัตกรรมมีอิทธิพลและมีความสำคัญมากขึ้น
สำหรับการผลิตสินค้าเกษตรและอาหาร การพัฒนาภาคการเกษตรของไทย ได้ให้ความสำคัญกับการปรับเปลี่ยนการผลิตแบบดั้งเดิม มาเป็นการใช้เทคโนโลยีและนวัตกรรมมากขึ้น โดยมีการดำเนินงาน 3 แนวทาง ได้แก่ 1) การพัฒนาโครงสร้างพื้นฐานเพื่อการวิจัยและการพัฒนานวัตกรรม 2) การสนับสนุนการวิจัยและพัฒนานวัตกรรมเกษตรเชิงพาณิชย์ และ 3) การสนับสนุนการใช้เทคโนโลยีเกษตรอัจฉริยะ ยกตัวอย่างเช่น การจัดตั้งศูนย์ข้อมูลเกษตรแห่งชาติ ในปี 2563 เพื่อเป็นศูนย์กลางของการบริหารจัดการและบูรณาการฐานข้อมูลที่เกี่ยวข้องกับภาคการเกษตรของไทย ซึ่งจะช่วยให้ภาครัฐสามารถนำข้อมูลมาวิเคราะห์ประกอบการตัดสินใจเชิงนโยบายอย่างมีประสิทธิภาพ และการจัดตั้งศูนย์เทคโนโลยีเกษตรและนวัตกรรม (Agritech and Innovation Center: AIC) ร่วมกับสถาบันการศึกษาในทุกจังหวัดของไทย เพื่ออบรมบ่มเพาะเกษตรกร Smart Farmer และ Young Smart Farmer ในการนำเทคโนโลยีนวัตกรรมมาใช้ในการผลิตและพัฒนาขีดความสามารถในการแข่งขันภาคการเกษตร เช่น เกษตรอัจฉริยะ เกษตรแม่นยำ และการค้าออนไลน์
“ปัจจุบันการแพร่ระบาดของโควิด-19 ส่งผลกระทบต่อเศรษฐกิจในทุกระดับ โดยเฉพาะอย่างยิ่งในการขนส่งสินค้าเกษตรซึ่งเป็นสินค้าที่เน่าเสียง่าย กระทรวงเกษตรและสหกรณ์จึงได้ส่งเสริมและสนับสนุนให้เกษตรกรและผู้ประกอบการนำเทคโนโลยีดิจิทัลมาใช้เป็นช่องทาง จัดจำหน่ายสินค้าเกษตรผ่านระบบออนไลน์ เช่น เว็บไซต์ตลาดเกษตรกร แพลตฟอร์มการขายสินค้าออนไลน์ขนาดใหญ่ทั้งในและต่างประเทศ และช่องทาง Social Media เป็นต้น ซึ่งเป็นความร่วมมือระหว่างภาครัฐและเอกชน อย่างไรก็ตาม ประเทศไทยยินดีทำงานร่วมกับสมาชิกเอเปคในประเด็นการเปลี่ยนผ่านสู่ดิจิทัล และนวัตกรรมในภาคเกษตร เพื่อสนับสนุนเกษตรกร ผู้ประกอบการ และผู้บริโภคในภาพรวม ในฐานะเขตเศรษฐกิจผู้ผลิตและส่งออกสินค้าเกษตรและอาหารที่สำคัญ เพื่อเสริมสร้างความมั่นคงอาหารในภูมิภาคเอเปค” ดร.เฉลิมชัย กล่าว
วันพฤหัสบดีที่ 30 มิถุนายน 2565
วธ. ชวนเด็กและเยาวชน ประชันคำขวัญ เนื่องในวันภาษาไทยแห่งชาติ 29 กรกฎาคม หัวข้อ “รักษ์ภาษาไทย” ชิงทุนการศึกษานับหมื่น ตั้งแต่วันนี้ - 7 ก.ค. 2565
วธ. ชวนเด็กและเยาวชน ประชันคำขวัญ เนื่องในวันภาษาไทยแห่งชาติ 29 กรกฎาคม หัวข้อ “รักษ์ภาษาไทย” ชิงทุนการศึกษานับหมื่น ตั้งแต่วันนี้ - 7 ก.ค. 2565
วธ. ชวนเด็กและเยาวชน ประชันคำขวัญ เนื่องในวันภาษาไทยแห่งชาติ 29 กรกฎาคม หัวข้อ“รักษ์ภาษาไทย”ชิงทุนการศึกษานับหมื่น ตั้งแต่วันนี้ - 7 ก.ค. 2565
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า เนื่องจากคณะรัฐมนตรี (ครม.) มีมติเห็นชอบให้วันที่ 29 กรกฎาคม ของทุกปี เป็นวันภาษาไทยแห่งชาติ เพื่อให้คนไทยได้ตระหนักถึงคุณค่าและความสำคัญของภาษาไทย ตลอดจนร่วมมือกันสนับสนุน ส่งเสริม และอนุรักษ์ภาษาไทยให้คงอยู่คู่ชาติไทยตลอดไป และในปีนี้ถือเป็นวาระพิเศษ เพื่อระลึกถึงเหตุการณ์ในวันที่ 29 กรกฎาคม พ.ศ. 2505 ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิที่คณะอักษรศาสตร์ จุฬาลงกรณ์มหาวิทยาลัย มาถึงปัจจุบันครบ 60 ปี ดังนั้น กระทรวงวัฒนธรรม (วธ.) โดยสำนักงานปลัดกระทรวงวัฒนธรรม จึงประกาศกำหนดจัดกิจกรรมประกวดคำขวัญ เนื่องในวันภาษาไทยแห่งชาติ พุทธศักราช 2565 หัวข้อ“รักษ์ภาษาไทย”เพื่อกระตุ้นและปลุกจิตสำนึกของเด็กและเยาวชน ให้ตระหนักถึงคุณค่า ความสำคัญของภาษาไทยซึ่งเป็นเอกลักษณ์และสมบัติวัฒนธรรมอันล้ำค่าของชาติ ตลอดจนมีส่วนร่วมในการแสดงทักษะความรู้ ความสามารถด้านภาษาไทย เพื่อการสื่อสารความหมายอย่างชัดเจนและงดงาม
นายอิทธิพล กล่าวอีกว่า วธ.เปิดโอกาสให้นักเรียนระดับประถมศึกษา มัธยมศึกษาและระดับอุดมศึกษาทั่วประเทศ สร้างสรรค์คำขวัญเนื่องในวันภาษาไทยแห่งชาติ พุทธศักราช 2565 หัวข้อ “รักษ์ภาษาไทย”เพื่อรับโล่รางวัล เกียรติบัตร และทุนการศึกษา โดยมีหลักเกณฑ์การตัดสิน อาทิ มีเนื้อหาตรงตามหัวข้อที่กำหนด ผลงานมีความคิดริเริ่มสร้างสรรค์ โน้มน้าวใจ มีศิลปะการใช้ถ้อยคำ ใช้ภาษาไทยถูกต้อง ชัดเจน เหมาะสม มีจำนวนคำไม่เกิน 30 พยางค์ เป็นผลงานสร้างสรรค์ด้วยตนเอง ไม่ลอกเลียนแบบไม่เคยเผยแพร่ หรือปรากฎในสื่ออื่นใดมาก่อน และมีองค์ประกอบอื่นๆ อาทิ ตัวสะกด วรรคตอนถูกต้อง เป็นต้นโดยสามารถส่งผลงานเข้าประกวดได้คนละไม่เกิน 1 ชิ้นงาน ทั้งนี้ผลงานที่ได้รับรางวัลทุกชิ้นถือเป็นลิขสิทธิ์ของสำนักงานปลัดกระทรวงวัฒนธรรม นอกจากนี้รางวัลการประกวดแบ่งเป็น 3 ระดับ ได้แก่ ระดับประถมศึกษาปีที่ 4–6 ระดับมัธยมศึกษา และระดับอุดมศึกษา โดยรางวัลชนะเลิศแต่ละระดับ ได้แก่ รางวัลละ 10,000 บาท จำนวน 1 รางวัล รางวัลรองชนะเลิศอันดับ 1 รางวัลละ 7,000 บาท จำนวน 1 รางวัล รางวัลรองชนะเลิศอันดับ 2 รางวัลละ 5,000 บาท จำนวน 1 รางวัล และรางวัลชมเชย รางวัลละ 1,000 บาท จำนวน 2 รางวัล รวม 15 รางวัล พร้อมเกียรติบัตร
ทั้งนี้ ผู้สนใจสามารถส่งผลงานเข้าประกวดได้ที่https://forms.gle/otEuYzGFgKQmv3dL9ภายในวันที่ 7 กรกฎาคม 2565 และสอบถามรายละเอียดได้ที่กลุ่มเลขานุการคณะกรรมการวัฒนธรรมแห่งชาติกองยุทธศาสตร์และแผนงาน สำนักงานปลัดกระทรวงวัฒนธรรม โทรศัพท์ 0 2209 3515–17 รวมถึงจะประกาศผลการประกวดคำขวัญ เนื่องในวันภาษาไทยแห่งชาติ พุทธศักราช 2565 ภายในวันที่ 19 กรกฎาคม 2565 ทางเว็บไซต์https://bit.ly/3zGyuxtและทางเฟซบุ๊กแฟนเพจ“วันภาษาไทยแห่งชาติ”
วันศุกร์ที่ 31 ธันวาคม 2564
การรถไฟแห่งประเทศไทยเพิ่มขบวนรถพิเศษ เส้นทางสายเหนือ และสายตะวันออกเฉียงเหนือ รองรับการเดินทางประชาขนในวันที่ 30 ธันวาคม 2564
การรถไฟแห่งประเทศไทยเพิ่มขบวนรถพิเศษ เส้นทางสายเหนือ และสายตะวันออกเฉียงเหนือ เพื่อเป็นการรองรับการเดินทางของพี่น้องประชาชน ซึ่งจะเดินทางออกจากสถานีกรุงเทพ (หัวลำโพง) ในวันที่ 30 ธันวาคม 2564 จำนวนมาก
เมื่อวันที่30 ธันวาคม 2564 นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท. ) กระทรวงคมนาคม เปิดเผยว่า เพื่อเป็นการรองรับการเดินทางของพี่น้องประชาชน ซึ่งจะเดินทางออกจากสถานีกรุงเทพ (หัวลำโพง) ในวันที่ 30 ธันวาคม 2564 จำนวนมาก รฟท. ได้เพิ่มขบวนรถพิเศษในเส้นทางสายเหนือ (กรุงเทพ - เชียงใหม่) จำนวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) อีก 1 ขบวน เพื่ออำนวยความสะดวกให้แก่ประชาขน โดยใน 1 ขบวน สามารถรองรับผู้โดยสารได้มากกว่า 1,000 คน ทำให้มีขบวนรถโดยสารเพียงพอ ไม่มีผู้โดยสารตกค้างแต่อย่างใด
นอกจากนี้ รฟท. ยังได้เพิ่มความเข้มงวดมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย โดยกำชับให้พนักงานด้านปฏิบัติการของ รฟท. ที่สถานีกรุงเทพ (หัวลำโพง) และส่วนภูมิภาค อำนวยความสะดวกในการเดินทาง ควบคู่กับดูแลด้านสาธารณสุขของประชาชน และมอบสเปรย์แอลกอฮอล์สำหรับผู้โดยสารให้ใช้ทำความสะอาดระหว่างการเดินทาง ตลอดจนร่วมมือกับกระทรวงมหาดไทย ช่วยดูแลผู้โดยสารให้ถึงที่หมายอย่างปลอดภัย
วันจันทร์ที่ 15 พฤศจิกายน 2564
กระทรวงเกษตรฯ เตรียมอนุมัติโครงการแก้มลิงหนองทะเล เพื่อบรรเทาอุทกภัยในพื้นที่เมืองทับปริกและเทศบาลเมืองกระบี่
กระทรวงเกษตรฯ เตรียมอนุมัติโครงการแก้มลิงหนองทะเล เพื่อบรรเทาอุทกภัยในพื้นที่เมืองทับปริกและเทศบาลเมืองกระบี่ อำเภอเมือง จังหวัดกระบี่ และเพิ่มประสิทธิภาพการบริหารจัดการน้ำ ทั้งการขาดแคลนน้ำและน้ำท่วมอย่างยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามความก้าวหน้าโครงการแก้มลิงหนองทะเล ตำบลหนองทะเล อำเภอเมืองกระบี่ จังหวัดกระบี่ ว่า เนื่องจากปริมาณน้ำในคลองกระบี่มีปริมาณน้ำมาก อัตราการไหล 240 ลบ.ม./วินาที เมื่อไหลผ่านเทศบาลเมืองกระบี่ ความกว้างคลองแคบลง สามารถระบายน้ำได้เพียง 80 ลบ.ม./วินาที ทำให้เกิดน้ำเอ่อท่วมขังในเขต ตำบลทับปริก และเขตเทศบาลเมืองกระบี่ เกือบทุกปี กระทรวงเกษตรฯ โดยกรมชลประทาน จึงได้ศึกษา สำรวจ ออกแบบ และมีแนวทางในการก่อสร้างแก้มลิงหนองทะเล พื้นที่ 300 ไร่ ระยะเวลาดำเนินการ 2 ปี ซึ่งคาดว่าจะสามารถเริ่มดำเนินการได้ภายในปี 2566 ซึ่งโครงการฯ ดังกล่าว จะช่วยบรรเทาอุทกภัยในพื้นที่เมืองทับปริกและเทศบาลเมืองกระบี่ อำเภอเมือง จังหวัดกระบี่ และเพิ่มประสิทธิภาพการบริหารจัดการน้ำ ทั้งการขาดแคลนน้ำและน้ำท่วมอย่างยั่งยืน
ทั้งนี้ กรมชลประทานได้ศึกษาโครงการบรรเทาอุทกภัยลุ่มน้ำคลองกระบี่ใหญ่ โดยมีแนวทางการแก้ไขปัญหา คือ 1) ก่อสร้างอ่างเก็บน้ำคลองกระบี่ใหญ่ อำเภอเมืองกระบี่ จังหวัดกระบี่ (ตัดยอดน้ำ) 2) ก่อสร้างคลองผันน้ำเพื่อลดปริมาณน้ำไหลเข้าเทศบาลเมืองกระบี่ และสามารถเก็บกักน้ำไว้ใช้ในฤดูแล้ง และ 3) แก้มลิงหนองทะเล บริเวณหนองน้ำธรรมชาติบ้านหนองทะเล ตำบลหนองทะเล อำเภอเมือง จังหวัดกระบี่
"วันนี้ได้เข้ามารับฟังแนวทางการแก้ไขปัญหาการขาดแคลนน้ำจืด อุทกภัย และน้ำที่ใช้ในด้านการเกษตร กระทรวงเกษตรฯ จึงพร้อมที่จะเข้ามาดูแลในเรื่องของการบริหารจัดการน้ำ พร้อมจัดสรรงบประมาณเข้ามาช่วยเหลือพี่น้องประชาชนในพื้นที่อำเภอเมืองกระบี่ จังหวัดกระบี่ อย่างไรก็ตาม โครงการดังกล่าวจะประสบความสำเร็จได้นั้น จะต้องอาศัพการมีส่วนจากพี่น้องประชาชนซึ่งเป็นเจ้าของพื้นที่ด้วย" ดร.เฉลิมชัย กล่าว
วันพุธที่ 29 กันยายน 2564
รองนายกรัฐมนตรี “อนุทิน ชาญวีรกูล”เป็นประธานรับมอบวัคซีนไฟเซอร์ 2 ล้านโดส เผยสิ้นเดือนต.ค. มีเข้ามารวม 8 ล้านโดส
รองนายกรัฐมนตรี “อนุทิน ชาญวีรกูล”เป็นประธานรับมอบวัคซีนไฟเซอร์ 2 ล้านโดส เผยสิ้นเดือนต.ค. มีเข้ามารวม 8 ล้านโดส
วันที่ 29 ก.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อเวลา 8.00 น. นายอนุทิน ชาญวีรกูล รองนายกรัฐมนตรีและ รมว.สาธารณสุข พร้อมด้วยผู้บริหารกระทรวงสาธารณสุขได้เดินทางไปตรวจรับมอบวัคซีนไฟเซอร์ จำนวน 2 ล้านโดส ซึ่งมาถึงท่าอากาศยานสุวรรณภูมิ เมื่อเวลา 04.35 น. ที่ผ่านมา โดยสายการบิน DHL เที่ยวบิน 3L 350
ทั้งนี้ รองนายกรัฐมนตรีและ รมว.สาธารณสุข กล่าวภายหลังเป็นประธานรับมอบวัคซีนไฟเซอร์ ว่า วัคซีนที่มาถึงประเทศในวันนี้ เป็นล็อตแรกจากทั้งหมดที่รัฐบาลจัดซื้อมา 30 ล้านโดส ซึ่งทางไฟเซอร์จะจัดส่งในเดือน ต.ค. อีก 6 ล้านโดส รวมถึงสิ้นเดือน ต.ค. จะมีวัคซีนเข้ามา 8 ล้านโดส และครบทั้ง 30 ล้านโดสภายในสิ้นปีนี้แน่นอน
“วัคซีนทั้ง 30 ล้านโดสจะมีการจัดส่งได้ภายในปีนี้ ส่วนถึงสิ้นเดือน ต.ค. นี้ จะมีทั้งหมด 8 ล้านโดส โดยจะเข้ามาทุกวันพุธของทุกสัปดาห์และไฟเซอร์จะทำการจัดส่งไปยังที่หมายตามที่กรมควบคุมโรคกำหนดไว้ทั่วประเทศ เพราะราคาที่จัดซื้อมานี้รวมค่าจัดส่งแล้ว การจัดส่งจะเป็นแบบ door to door” รองนายกรัฐมนตรีกล่าว
นายอนุทิน กล่าวว่า กลุ่มเป้าหมายหลักที่จะฉีดวัคซีนไฟเซอร์คือลูกหลานอายุระหว่าง 12-18 ปี ซึ่งมีอยู่ประมาณ 5 ล้านกว่าคน ใช้วัคซีน 10 ล้านโดส ส่วนที่เหลือก็จะนำไปกระจายให้แก่ประชาชนทั่วไป ซึ่งกรมควบคุมโรคได้มีการวางแผนการฉีดไว้แล้ว โดยเฉพาะในการฉีดไขว้ตามมติคณะอนุกรรมการด้านเสริมภูมิคุ้มกันกันที่มีมติสูตรการฉีดที่จะทำให้มีภูมิคุ้มกันสูงที่สุด ไม่ว่าจะเป็นการฉีดซิโนแวคเข็มแรก แอสตร้าซิเนก้าเข็มที่ 2 หรือแอสตร้าเซนเนก้าเข็มแรก และไฟเซอร์เข็มที่ 2
หลังจากรับวัคซีนล็อตนี้แล้วกรมวิทยาศาสตร์การแพทย์ และอย. จะดำเนินการตรวจรับตามขั้นตอนและเร่งให้มีการกระจายวัคซีนไปยังพื้นที่เป้าหมายต่าง ๆ ทั่วประเทศเร็วที่สุด โดยคาดว่าจะเริ่มฉีดวัคซีนไฟเซอร์ได้ตั้งแต่สัปดาห์หน้าเป็นต้นไป
นายอนุทิน กล่าวว่า สำหรับแผนการการจัดซื้อวัคซีนไฟเซอร์ในปีหน้าก็ได้มีการพูดคุยไปในระดับหนึ่งแล้ว เพื่อสร้างความมั่นใจให้กับประเทศไทยว่าจะมีวัคซีนในเทคโนโลยีทุกประเภท เพียงพอในการให้การดูแลให้ความปลอดภัยกับพี่น้องประชาชน
----------------------------
วันอังคารที่ 31 สิงหาคม 2564
การจัดทำระบบป้ายแสดงข้อมูลยางรถยนต์ตามาตรฐานสากล (Eco Sticker)
อำนวยความสะดวกให้ผู้ประกอบการในประเทศ และจัดเก็บข้อมูลสำหรับวิเคราะห์ความเป็นไปได้ ก่อนเตรียมความพร้อมในการบังคับใช้มาตรฐานที่เกี่ยวข้องกับผลิตภัณฑ์ยางรถยนต์ฉบับใหม่
การจัดทำระบบป้ายแสดงข้อมูลยางรถยนต์ตามาตรฐานสากล (Eco Sticker)
สำนักงานเศรษฐกิจอุตสาหกรรม ได้จัดทำระบบป้ายแสดงข้อมูลยางรถยนต์ตามมาตรฐานสากล (Eco Sticker) เพื่อยกระดับมาตรฐานการผลิตผลิตภัณฑ์ยางรถยนต์ของไทย เสริมสร้างขีดความสามารถในการแข่งขันบนเวทีเศรษฐกิจโลกให้กับผู้ประกอบการในประเทศและพัฒนาอุตสาหกรรมผลิตภัณฑ์ยางรถยนต์ของไทยในภาพรวมรองรับการขยายตัวของตลาดในประเทศและตลาดโลก...รายละเอียดจะเป็นยังไงไปติดตามกันได้เลย...
สแกนอ่านข้อมูล QR Code หรือคลิกลิงค์ด้านล่าง
https://online.fliphtml5.com/xafod/qvgy/?1624500776052&fbclid=IwAR2Q7k47JwlQ_qvm0Ny_CR-Z8xcdrwOcb-swtixcGJZz4O_AX2sL2IEulFc#p=1
ที่มา: สำนักงานเศรษฐกิจอุตสาหกรรม
#การจัดทำระบบป้ายแสดงข้อมูลยางรถยนต์ตามาตรฐานสากล (Eco Sticker)
#PRIndustrymoi
#OIE
#กระทรวงอุตสาหกรรม
#สำนักงานเศรษฐกิจอุตสาหกรรม
วันจันทร์ที่ 16 สิงหาคม 2564
โฆษกดีอีเอส เตือนอย่าหลงเชื่อข่าวปลอม กรมบัญชีกลางให้ข้าราชการบำนาญลงทะเบียน eFiling เพื่อจ่ายบำนาญ และยกเลิกเบิกจ่ายตรง โดยให้ใช้บัตรเครดิต แจงกรมบัญชีกลางยังไม่มีนโยบายเกี่ยวกับเรื่องดังกล่าวนี้
โฆษกดีอีเอส เตือนอย่าหลงเชื่อข่าวปลอม กรมบัญชีกลางให้ข้าราชการบำนาญลงทะเบียน eFiling เพื่อจ่ายบำนาญ และยกเลิกเบิกจ่ายตรง โดยให้ใช้บัตรเครดิต แจงกรมบัญชีกลางยังไม่มีนโยบายเกี่ยวกับเรื่องดังกล่าวนี้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ในสื่อต่างๆเกี่ยวกับประเด็นกรมบัญชีกลางให้ข้าราชการบำนาญลงทะเบียนeFilingเพื่อจ่ายบำนาญและยกเลิกเบิกจ่ายตรงโดยให้ใช้บัตรเครดิตทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมบัญชีกลางกระทรวงการคลังพบว่าประเด็นดังกล่าวนั้นเป็นข้อมูลเท็จ
จากที่มีการแชร์ข้อมูลว่ากรมบัญชีกลางให้ข้าราชการบำนาญลงทะเบียนeFilingเพื่อจ่ายบำนาญและยกเลิกเบิกจ่ายตรงโดยให้ใช้บัตรเครดิตเวลาไปพบหมอให้ใช้บัตรนี้จ่ายแทนเงินสดแทนนั้นทางกรมบัญชีกลางกระทรวงการคลังได้ชี้แจงข้อเท็จจริงว่ากรมบัญชีกลางยังไม่มีนโยบายเกี่ยวกับเรื่องดังกล่าว
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกระทรวงการคลังติดตามได้ที่เว็บไซต์www.mof.go.thหรือโทร. 1689ซึ่งการกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันพุธที่ 10 พฤศจิกายน 2564
เช็กเลย! ช่องทางตรวจสอบสิทธิเงินประกันรายได้เกษตรกรผู้ปลูกข้าว ปี 2564/65
....
เริ่มแล้ววันนี้ (9 พ.ย. 64) ธนาคารเพื่อการเกษตรและสหกรณ์การเกษตร (ธ.ก.ส.) ทยอยโอนเงินโครงการประกันรายได้เกษตรกรผู้ปลูกข้าว ปี 2564/65 รอบที่ 1 ให้แก่เกษตรกรที่ขึ้นทะเบียนเกษตรกรผู้ปลูกข้าว ปีการผลิต 2564 /65 กับกระทรวงเกษตรและสหกรณ์ โดยประกันรายได้แก่เกษตรกรผู้ปลูกข้าว 5 ชนิด ได้แก่
.
วันพฤหัสบดีที่ 14 ตุลาคม 2564
รมช.สาธิต ติดตามสถานการณ์น้ำท่วม จ.จันทบุรี กำชับเฝ้าระวังต่อเนื่อง
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ำท่วมใน จ.จันทบุรี เผยระดับน้ำลดลง กำชับพื้นที่ส่งทีมดูแลช่วยเหลือด้านการแพทย์และสาธารณสุข เฝ้าระวังโรคที่มากับน้ำท่วมและเยียวยาจิตใจผู้รับผลกระทบ สำรวจความเสียหายของสถานบริการ
วันนี้ (14 ตุลาคม 2564) ที่ชุมชนบ้านมั่นคง อ.เมือง จ.จันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 และนพ.อภิรักษ์ พิศุทธ์อาภรณ์ นายแพทย์สาธารณสุขจังหวัดจันทบุรี ลงพื้นที่ติดตามสถานการณ์น้ำท่วม เขตสุขภาพที่ 6 ให้กำลังใจประชาชน ชุมชนมั่นคง อ.เมือง และ อ.คลองขลุง รวมทั้งบุคลากรสาธารณสุขที่ได้รับผลกระทบ และมอบชุดยาปฐมพยาบาลเบื้องต้น 1,000 ชุด แก่ผู้ประสบภัย
ดร.สาธิต กล่าวว่า สถานการณ์ฝนตกต่อเนื่องทำให้เกิดน้ำท่วมในพื้นที่จังหวัดจันทบุรี โดยเฉพาะ 6 อำเภอชายฝั่งทะเลได้แก่ เมือง ท่าใหม่ ขลุง มะขาม แหลมสิงห์ และเขาคิชฌกูฎ ขณะนี้ระดับน้ำเริ่มลด เหลือเพียงน้ำท่วมขังบางแห่ง หน่วยงานสาธารณสุขในพื้นที่ได้บูรณาการความร่วมมือกับหน่วยงานที่เกี่ยวข้องให้ความช่วยเหลือประชาชนในเบื้องต้น เช่น ครัวพระราชทาน การทำความสะอาด และระยะยาวจังหวัดเตรียมประกาศเป็นพื้นที่ภัยพิบัติ เพื่อให้ครอบคลุมทั้งการให้ความช่วยเหลือ และเยียวยาภายหลังน้ำลด ได้กำชับให้ทุกฝ่ายเฝ้าระวังต่อเนื่อง เนื่องจากกรมอุตุนิยมวิทยาคาดการณ์ว่าอาจมีฝนตกเพิ่มอีกครั้งวันที่ 16 ตุลาคมที่จะถึงนี้
ดร.สาธิต กล่าวต่อว่า สำหรับการดูแลสุขภาพอนามัยของประชาชน ได้จัดตั้งศูนย์บัญชาการอุทกภัยช่วยเหลือประชาชน จัดทีมเคลื่อนที่เร็วนำยาสามัญประจำบ้าน หน้ากากอนามัย แจกให้กับผู้ประสบภัยในพื้นที่ พร้อมเฝ้าระวังโรคที่มากับน้ำท่วม เช่น ท้องร่วง น้ำกัดเท้า และทำความสะอาดหลังน้ำลด ทั้งนี้ มีสถานบริการที่ได้รับผลกระทบ อาทิ สำนักงานสาธารณสุขอำเภอ รพ.สต.พลับพลา รพ.สต.วังแซ้ม และโรงพยาบาลพระปกเกล้า ได้สั่งการให้นายแพทย์สาธารณสุขจังหวัดเร่งสำรวจและประเมินความเสียหาย พร้อมให้การช่วยเหลือบุคลากรและเจ้าหน้าที่ที่ได้รับผลกระทบ ส่วนโรงพยาบาลพระปกเกล้า สาขาเมือง บริเวณโดยรอบมีน้ำท่วมขัง ขณะนี้ระดับน้ำลดลง ได้ปิดทำความสะอาด 2 วัน ก่อนจะกลับมาให้บริการประชาชนตามปกติ โดยนำเจ้าหน้าที่ในพื้นที่ที่ไม่เกิดน้ำท่วมเข้ามาช่วยเหลือ เพื่อไม่ให้กระทบกับการให้บริการ
*********************************** 14 ตุลาคม 2564
วันศุกร์ที่ 15 ตุลาคม 2564
ปลัด สธ.เผยพายุ "คมปาซุ" ยังทำฝนตกหนักหลายพื้นที่ กำชับสถานบริการ 1,654 แห่ง 26 จังหวัด เตรียมพร้อม รับมือน้ำท่วม
ปลัดกระทรวงสาธารณสุขเผยพายุ “คมปาซุ” อ่อนกำลังลงเป็นหย่อมความกดอากาศต่ำแล้ว แต่ประเทศไทยยังได้รับอิทธิพล ทำให้มีฝนตกหนักในหลายพื้นที่ สถานบริการสาธารณสุขมีความเสี่ยงได้รับผลกระทบน้ำท่วมเพิ่มเป็น 1,654 แห่ง ใน 26 จังหวัด กำชับให้เตรียมพร้อมรับมือ
ปลัดกระทรวงสาธารณสุขเผยพายุ “คมปาซุ” อ่อนกำลังลงเป็นหย่อมความกดอากาศต่ำแล้ว แต่ประเทศไทยยังได้รับอิทธิพล ทำให้มีฝนตกหนักในหลายพื้นที่ สถานบริการสาธารณสุขมีความเสี่ยงได้รับผลกระทบน้ำท่วม เพิ่มเป็น 1,654 แห่ง ใน 26 จังหวัด กำชับให้เตรียมพร้อมรับมือ จัดหน่วยแพทย์ออกให้บริการประชาชน ส่วนสถานการณ์ น้ำท่วมจาก “เตี้ยนหมู่” และ “ไลออนร็อก” ยังมีใน 12 จังหวัด
วันนี้ (15 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงการติดตามเฝ้าระวังสถานการณ์อุทกภัย ว่า แม้ขณะนี้พายุดีเปรสชัน “คมปาซุ” ที่อยู่บริเวณตอนเหนือของเมืองวิญ ประเทศเวียดนาม จะอ่อนกำลังลงเป็นหย่อมความกดอากาศต่ำแล้ว แต่ประเทศไทยยังคงได้รับอิทธิพลทำให้มีฝนเพิ่มขึ้นและตกหนักหลายพื้นที่ในภาคตะวันออกเฉียงเหนือ รวมถึงยังมีร่องมรสุมพาดผ่านภาคกลาง ภาคตะวันออกเฉียงเหนือ และมรสุมตะวันตกเฉียงใต้กำลังแรงพัดปกคลุมทะเลอันดามัน ภาคใต้ และอ่าวไทย ทำให้มีฝนตกหนักถึงหนักมากบางแห่ง อาจทำให้เกิดน้ำท่วมฉับพลัน น้ำป่าไหลหลาก มีพื้นที่เสี่ยงต้องเฝ้าระวัง 26 จังหวัด ได้แก่ เพชรบูรณ์ นครสวรรค์ พระนครศรีอยุธยา ลพบุรี สิงห์บุรี อ่างทอง ปทุมธานี นครนายก สุพรรณบุรี นครปฐม จันทบุรี ตราด ปราจีนบุรี สระแก้ว ขอนแก่น ร้อยเอ็ด มหาสารคาม นครราชสีมา บุรีรัมย์ สุรินทร์ ศรีสะเกษ อุบลราชธานี ยโสธร ระนอง พังงา และสุราษฎร์ธานี รวมสถานบริการสาธารณสุขที่มีความเสี่ยงได้รับผลกระทบ 1,654 แห่ง ได้แก่ สำนักงานสาธารณสุขจังหวัด 18 แห่ง สำนักงานสาธารณสุขอำเภอ 110 แห่ง โรงพยาบาลศูนย์ 7 แห่ง โรงพยาบาลทั่วไป 20 แห่ง โรงพยาบาลชุมชน 87 แห่ง และโรงพยาบาลส่งเสริมสุขภาพตำบล 1,412 แห่ง
“ขอให้พื้นที่เสี่ยงเฝ้าระวังติดตามสถานการณ์ เตรียมพร้อมป้องกันน้ำท่วม โดยเฉพาะบริเวณระบบน้ำประปา บำบัดน้ำเสีย และระบบสำรองไฟฟ้าต่างๆ เพื่อไม่ให้ได้รับผลกระทบในการให้บริการประชาชน สำรองยา เวชภัณฑ์ และอุปกรณ์ทางการแพทย์ให้เพียงพอ และเฝ้าระวังผลกระทบด้านโรคและภัยสุขภาพที่อาจจะเกิดขึ้น ออกหน่วยบริการทางการแพทย์เชิงรุกเพื่อให้ประชาชนได้รับการดูแลรักษา” นายแพทย์เกียรติภูมิกล่าว
นายแพทย์เกียรติภูมิกล่าวต่อว่า สำหรับสถานการณ์น้ำท่วมจากพายุ “เตี้ยนหมู่” ยังมีพื้นที่ได้รับผลกระทบใน 10 จังหวัด 46 อำเภอ รวม 90,348 ครัวเรือน ส่วนน้ำท่วมจากพายุ “ไลออนร็อก” มีพื้นที่ได้รับผลกระทบ 2 จังหวัด 8 อำเภอ รวม 5,427 ครัวเรือน ภาพรวมมีผู้ได้รับบาดเจ็บ 132 ราย เสียชีวิต 62 ราย สถานบริการสาธารณสุขได้รับผลกระทบ 145 แห่ง เปิดให้บริการตามปกติ 119 แห่ง เปิดให้บริการบางส่วน 17 แห่ง และปิดให้บริการ 9 แห่งทีมปฏิบัติการด้านการแพทย์ 355 ทีม ให้บริการประชาชนและผู้ประสบภัยรวม 454,209 ราย ประกอบด้วยเยี่ยมบ้าน 114,813 ราย แจกยาชุดช่วยเหลือผู้ประสบภัย 98,196 ราย ให้สุขศึกษา 85,756 ราย และให้บริการตรวจรักษา 92,281 ราย ส่วนการประเมินสุขภาพจิต 63,163 ราย ส่วนใหญ่อยู่ในภาวะปกติ พบภาวะเครียดระดับมากขึ้นไป 433 ราย เสี่ยงภาวะซึมเศร้า 49 ราย และเสี่ยงต่อการฆ่าตัวตาย 5 ราย
*********************************** 15 ตุลาคม 2564
วันพฤหัสบดีที่ 24 กุมภาพันธ์ 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันศิลปินแห่งชาติ” วันพฤหัสบดีที่ 24 กุมภาพันธ์ 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันศิลปินแห่งชาติ” วันพฤหัสบดีที่ 24 กุมภาพันธ์ 2565
เนื่องในโอกาส “วันศิลปินแห่งชาติ” วันที่ ๒๔ กุมภาพันธ์ ๒๕๖๕ ได้เวียนมาบรรจบ
อีกวาระหนึ่ง ในนามของรัฐบาล ผมขอส่งความระลึกถึงและความปรารถนาดีมายังศิลปินแห่งชาติ
ตลอดจนศิลปินทุกแขนง และผู้เกี่ยวข้องกับงานด้านศิลปวัฒนธรรมทุกท่าน ที่มีส่วนสำคัญในส่งเสริม
สืบสาน ทำนุบำรุงศิลปวัฒนธรรมของชาติให้มีความเจริญรุ่งเรืองตลอดมา
รัฐบาลได้ประกาศให้วันที่ ๒๔ กุมภาพันธ์ ซึ่งเป็นวันคล้ายวันพระบรมราชสมภพ
พระบาทสมเด็จพระพุทธเลิศหล้านภาลัย รัชกาลที่ ๒ ผู้ทรงเป็นพระปฐมบรมศิลปินแห่งกรุงรัตนโกสินทร์ ทรงพระปรีชาล้ำเลิศในศิลปกรรมด้านต่าง ๆ ทั้งด้านกวีนิพนธ์ ด้านดนตรี และด้านประติมากรรม
ด้วยพระราชปรารถนาให้ศิลปะของไทยดำรงอยู่เป็นศิลป์แห่งแผ่นดินอย่างสง่างาม เป็น “วันศิลปินแห่งชาติ” เพื่อน้อมสำนึกในพระมหากรุณาธิคุณ ที่ทรงมีคุณูปการอย่างอเนกอนันต์ต่องานศิลปวัฒนธรรมของชาติ รวมทั้งเป็นการยกย่องเชิดชูเกียรติเหล่าศิลปินแห่งชาติทุกแขนง ซึ่งถือเป็นครูของแผ่นดิน เป็นปูชนียบุคคลที่ได้อุทิศตน สร้างสรรค์ผลงานศิลปะอันทรงคุณค่า เพื่อสานต่อมรดกภูมิปัญญาทางวัฒนธรรมให้ดำรงอยู่ เป็นสมบัติอันล้ำค่าของแผ่นดิน และความภาคภูมิใจของลูกหลานไทยสืบไป
ในวาระนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ศิลปินแห่งชาติ ตลอดจนศิลปินทุกแขนง และผู้เกี่ยวข้องกับงานด้านศิลปวัฒนธรรมทุกคน พร้อมทั้งครอบครัว ประสบแต่ความสุข ความเจริญ มีกำลังกาย กำลังใจ กำลังสติปัญญาที่เข้มแข็ง และสัมฤทธิผลในสิ่งที่พึงปรารถนาทุกประการโดยทั่วกัน
วันอาทิตย์ที่ 14 สิงหาคม 2565
รัฐบาลรับฟังข้อเสนอป้องกันผลกระทบ จากการพัฒนาอีอีซี ของกรรมาธิการแก้ไขปัญหาความยากจนฯ วุฒิสภา เน้นย้ำขับเคลื่อนโครงการเชิงยุทธศาสตร์เศรษฐกิจ ควบคู่การดูแลสังคม
รัฐบาลรับฟังข้อเสนอป้องกันผลกระทบจากการพัฒนาอีอีซี ของกรรมาธิการแก้ไขปัญหาความยากจนฯ วุฒิสภา เน้นย้ำขับเคลื่อนโครงการเชิงยุทธศาสตร์เศรษฐกิจ ควบคู่การดูแลสังคม ประชาชนในพื้นที่ได้ประโยชน์ 15 ส.ค. นายกฯ เตรียมประชุมติดตามความคืบหน้าโครงการสำคัญ
วันที่ 14 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลได้มีนโยบายส่งเสริมเขตพัฒนาพิเศษภาคตะวันออก หรือ อีอีซี เพื่อให้เป็นพื้นที่รองรับการลงทุนอุตสาหกรรมเป้าหมายเพิ่มศักยภาพการแข่งขัน พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสำคัญและกำชับทุกหน่วยงานที่เกี่ยวข้อง ให้ดำเนินการขับเคลื่อน อีอีซี ควบคู่ไปกับการรับฟังข้อเสนอแนะหน่วยงานต่าง ๆ เพื่อดูแลสังคม สิ่งแวดล้อม และการยกระดับคุณภาพชีวิตของประชาชนในพื้นที่ให้ได้รับประโยชน์จากโครงการพัฒนาต่าง ๆ
ทั้งนี้ รัฐบาลได้รับรายงานการพิจารณาการศึกษา พร้อมข้อเสนอแนะของคณะกรรมาธิการการแก้ไขปัญหาความยากจนและความเหลื่อมล้ำ วุฒิสภา เรื่องแนวทางการเฝ้าระวังและป้องกันผลกระทบทางสังคม สิ่งแวดล้อมและสุขภาพในระดับท้องถิ่น กรณีอีอีซี และได้ให้สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) รับเรื่องไปพิจารณาร่วมกับกระทรวงอุตสาหกรรม กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง เพื่อให้ข้อเสนอแนะได้ไปสู่การปฏิบัติ
น.ส.ไตรศุลี กล่าวว่า ตามรายงานได้วิเคราะห์ถึงสถานการณ์เชิงลบในอนาคตที่อาจเกิดขึ้นในพื้นที่อีอีซี อาทิ การขยายตัวของเมือง การสูญเสียที่ดินทำกิน การเสื่อมโทรมของทรัพยากรธรรมชาติ ปัญหาคุณภาพสิ่งแวดล้อม ความเพียงพอของทรัพยากรน้ำ ความกังวลต่อการบริหารจัดการด้านมลพิษ
พร้อมกับมีข้อเสนอแนะเพื่อป้องกันปัญหาที่จะเกิดขึ้นในอนาคต อาทิ การมีแนวทางจัดการเชิงรุกเน้นผลกระทบล่วงหน้า นำแนวทางการประเมินสิ่งแวดล้อมระดับยุทธศาสตร์ (Strategic Environmental Assessment : SEA) เป็นเครื่องมือสำคัญในการตัดสินใจเชิงนโยบาย ส่งเสริมอุตสาหกรรมที่เป็นมิตรโดยคำนึงถึงสิ่งแวดล้อมและคุณภาพชีวิตของประชาชน ส่งเสริมกระบวนการมีส่วนร่วมของคนในพื้นที่ในการตัดสินใจ ประเมินผลในเรื่องสำคัญที่ส่งผลต่อวิถีชีวิต จูงใจให้ผู้ประกอบการเกิดความรับผิดชอบในมิติต่าง ๆ พัฒนาศักยภาพประชาชนให้สามารถรับกับการเติบโตของพื้นที่ได้
ทั้งนี้ สกพอ. ได้หารือกับหน่วยงานเกี่ยวข้องตามที่รัฐบาลมอบหมาย ได้เห็นด้วยกับข้อเสนอของคณะกรรมาธิการแก้ปัญหาความยากจนและความเหลื่อมล้ำ วุฒิสภา ซึ่งหลายประเด็นสอดคล้องกับแผนงานของ สกพอ. และหน่วยงานที่เกี่ยวข้อง ซึ่งสามารถดำเนินการได้ทันที ส่วนข้อเสนอแนะที่เพิ่มเติมเข้ามาและเป็นประโยชน์กับคนในพื้นที่จะได้ปรับไปอยู่ในแผนงานต่อไป
“อีอีซีเป็นพื้นที่พัฒนาเชิงยุทธศาสตร์เศรษฐกิจที่รัฐบาลให้ความสำคัญ ได้จัดมาตรการส่งเสริมและจูงใจให้เกิดการลงทุนควบคู่ไปกับการดูแลสังคม สิ่งแวดล้อม การสร้างโอกาสให้กับคนในพื้นที่ให้ได้รับประโยชน์จากโครงการพัฒนาต่าง ๆ ซึ่งในวันพรุ่งนี้ (15 ส.ค.) นายกรัฐมนตรีจะเป็นประธานการประชุมคณะกรรมการอีอีซี ที่ทำเนียบรัฐบาล จะมีการติดตามความคืบหน้าทั้งโครงการลงทุน และมาตรการเชิงสังคมที่สำคัญ” น.ส.ไตรศุลี กล่าว
วันอาทิตย์ที่ 27 มิถุนายน 2564
โฆษกรัฐบาลยืนยัน “ไม่ได้ล็อกดาวน์” กรุงเทพมหานคร และพื้นที่ควบคุมสูงสุดและเข้มงวด
โฆษกรัฐบาลยืนยัน “ไม่ได้ล็อกดาวน์” กรุงเทพมหานคร และพื้นที่ควบคุมสูงสุดและเข้มงวด
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 และที่ ศบค. ได้ประกาศข้อกำหนด ฉบับที่ 25 ที่เผยแพร่ผ่านเว็ปไซต์ราชกิจจานุเบกษานั้น เป็นการใช้มาตรการเร่งด่วนเพื่อควบคุมการระบาดไวรัสโควิด-19 ในพื้นที่เป้าหมายเฉพาะ 10 จังหวัด  ได้แก่  กรุงเทพมหานคร นครปฐม นนทบุรี นราธิวาส ปทุมธานี ปัตตานี ยะลา สงขลา สมุทรปราการและสมุทรสาคร ซึ่งเป็นพื้นที่ควบคุมสูงสุดและเข้มงวด  เพื่อสกัดกั้นไม่ให้เกิดการแพร่ระบาดในวงกว้าง โดยเฉพาะกลุ่มแรงงาน สถานประกอบการ ที่พบว่ามีการแพร่ระบาดแบบกลุ่มก้อน ซึ่งยืนยันว่า “ไม่ได้ล็อกดาวน์”
โฆษกประจำสำนักนายกรัฐมนตรี สรุปมาตรการตามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 6/2564  เรื่อง พื้นที่สถานการณ์ที่กำหนดเป็นพื้นที่ควบคุมสูงสุดและเข้มงวด ตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548  ลงวันที่ 26 มิถุนายน 2564 ให้มีการปฎิบัติเริ่ม 28 มิถุนายน อย่างน้อย 30 วัน  ดังนี้
1. ปิดสถานที่พักอาศัยชั่วคราว       สําหรับคนงานทั้งภายในและภายนอก สถานที่ก่อสร้าง รวมท้ังให้หยุดงานก่อสร้าง และห้ามการเดินทางและเคลื่อนย้ายแรงงาน เป็นการชั่วคราว อย่างน้อย 30 วัน
2.ให้จำหน่ายอาหารและเครื่องดื่ม เฉพาะนำกลับไปบริโภคที่บ้าน
3. ศูนย์การค้า ห้างสรรพสินค้า คอมมูนิตี้มอลล์ เปิดดําเนินการได้ถึง เวลา 21.00 น. งดการจัดกิจกรรมในพื้นที่ โรงมหรสพ โรงภาพยนตร์ สวนน้ํา งดนั่งรับประทานในศูนย์อาหาร
4.งดกิจกรรมรวมกลุ่มที่เกิน 20 คน เว้นแต่ได้รับอนุญาตจากเจ้าหน้าที่
5. ตั้งจุดตรวจเพื่อคัดกรองการเดินทางเข้า-ออก ในพื้นที่ 4 จังหวัดชายแดนภาคใต้ คือ นราธิวาส ปัตตานี ยะลาและสงขลา  รวมถึงกรุงเทพมหานครและ 5  จังหวัดปริมณฑล คือ นครปฐม นนทบุรี ปทุมธานี สมุทรปราการ และสมุทรสาคร
"ข้อกำหนดที่เข้มข้น เป็นการยกระดับมาตรการเป็นการชั่วคราว  เพื่อให้สอดคล้องสถานการณ์การแพร่ระบาด โดยมีผลในพื้นที่และกลุ่มเสี่ยงสูง  สำหรับพี่น้องประชาชนทั่วไปยังสามารถเดินทางและดำเนินกิจกรรมประจำวันตามปกติ และขอให้หลีกเลี่ยงการเดินทางข้ามจังหวัดในช่วงนี้" นายอนุชา ฯ กล่าว
...
วันอังคารที่ 16 สิงหาคม 2565
นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 60
...
นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 60 เมื่อวันจันทร์ที่ 15 สิงหาคม 2565 ณ อาคารสโมสรและหอประชุมกระทรวงคมนาคม
นายชยธรรม์ พรหมศร ปลัดกระทรวงคมนาคม กล่าวว่า การจัดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” นั้น มีความสำคัญ เนื่องจากข้าราชการนับว่าเป็นอาชีพที่มีเกียรติศักดิ์ศรี ซึ่งปัจจุบันนี้รูปแบบวิธีการทำงานต่าง ๆ ในระบบราชการได้เปลี่ยนแปลงไปอย่างมากนับตั้งแต่ ปี พ.ศ. 2546 ซึ่งมีการประกาศเรื่องการพัฒนาระบบราชการอย่างจริงจัง ส่งผลให้เกิดการนำเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือมุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทำงานเชิงรุก คิดเชิงยุทธศาสตร์ และนำระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสำเร็จได้อย่างเป็นรูปธรรม การจัดการฝึกอบรมในครั้งนี้ จะทำให้ทุกท่านได้รับทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จำเป็นสำหรับการปฏิบัติราชการ นับว่าเป็นการเตรียมความพร้อมที่จะก้าวไปสู่ การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสดีที่ผู้เข้ารับการฝึกอบรมจะได้สร้างสัมพันธภาพเพื่อการประสานการทำงานที่ดีระหว่างกันในอนาคต เกิดการแลกเปลี่ยนเรียนรู้ อันจะนำมาซึ่งเครือข่ายในการทำงานเพื่อประโยชน์ของประชาชนและประเทศชาติต่อไป
ทั้งนี้ โครงการสัมมนาสานสัมพันธ์ข้าราชการ หลักสูตร “ฉันคือ…ข้าราชการที่ดี” รุ่นที่ 60 มีข้าราชการบรรจุใหม่ในสังกัดกระทรวงคมนาคมเข้าร่วมโครงการฯ รวม 80 คน ประกอบด้วย 1) สำนักงานปลัดกระทรวงคมนาคม จำนวน 3 คน 2) กรมเจ้าท่า จำนวน 4 คน 3) กรมการขนส่งทางบก จำนวน 30 คน 4) กรมท่าอากาศยาน จำนวน 5 คน 5) กรมทางหลวง จำนวน 33 คน 6) กรมทางหลวงชนบท จำนวน 3 คน 7) สำนักงานนโยบายและแผนการขนส่งและจราจร จำนวน 1 คน และ 8) กรมการขนส่งทางราง จำนวน 1 คน โดยดำเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สำนักงาน ก.พ. กำหนด ระหว่างวันที่ 15 - 19 สิงหาคม 2565 ณ โรงแรมรอยัล ริเวอร์ กรุงเทพมหานคร
วันพฤหัสบดีที่ 1 กรกฎาคม 2564
​เปิดสถานีกลางบางซื่อ รองรับผู้ถูกเลื่อนนัดฉีดวัคซีนโควิด-19
วันอังคารที่ 22 มิถุนายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยกลุ่มผู้สูงอายุและกลุ่มผู้มี 7 โรคเสี่ยง ที่อยู่อาศัยในพื้นที่ กทม. โดยเฉพาะผู้ที่ถูกเลื่อนนัดฉีดวัคซีนโควิด-19 โดยขอให้ติดต่อนัดหมายวัน เวลา ฉีดวัคซีนใหม่ ณ ศูนย์ฉีดวัคซีนกลางบางซื่อ ผ่านระบบคอลเซ็นเตอร์หมอพร้อม 02-792-2333 ซึ่งมีคู่สายรองรับประมาณ 200 คู่สาย และให้บริการได้ราว 2,000 คน/วัน ทั้งนี้ รัฐบาลตั้งเป้าหมายเร่งการช่วยเหลือให้ประชาชนกลุ่มนี้ได้รับวัคซีนโดยเร็วภายใน 2 เดือน เพื่อลดความเสี่ยงในการเจ็บป่วยแล้วอาจมีอาการแทรกซ้อนรุนแรง โดยผู้ที่ลงทะเบียนผ่านระบบหมอพร้อม และไม่ได้รับแจ้งว่ามีการเลื่อนนัด ยังสามารถเข้ารับบริการฉีดวัคซีนได้ตามวัน เวลา และสถานที่เดิม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 กันยายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 10 – 16 กันยายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 10 – 16 กันยายน 2564 พบการกระทำผิด จำนวน 537 คดี คิดเป็นเงินค่าปรับ 10.03 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 10 – 16 กันยายน 2564) พบว่ามีการกระทำผิด จำนวน 537 คดี คิดเป็นเงินค่าปรับ 10.03 ล้านบาท โดยแยกเป็น สุรา จำนวน 293 คดี ค่าปรับ 2.20 ล้านบาท ยาสูบ จำนวน 148 คดี ค่าปรับ 3.09 ล้านบาท ไพ่ จำนวน 8 คดี ค่าปรับ 0.06 ล้านบาท น้ำมันและผลิตภัณฑ์น้ำมัน จำนวน 26 คดี ค่าปรับ 2.83 ล้านบาท น้ำหอม จำนวน 2 คดี ค่าปรับ 0.06 ล้านบาท รถจักรยานยนต์ จำนวน 45 คดี ค่าปรับ 0.87 ล้านบาท และสินค้าอื่น ๆ จำนวน 15 คดี ค่าปรับ 0.92 ล้านบาท โดยมีของกลางแยกเป็นน้ำสุรา จำนวน 755.990 ลิตร ยาสูบ จำนวน 37,603 ซอง ไพ่ จำนวน 262 สำรับ น้ำมันและผลิตภัณฑ์น้ำมัน จำนวน 80,110.000 ลิตร น้ำหอม จำนวน 42 ขวด รถจักรยานยนต์ จำนวน 47 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 16 กันยายน 2564 พบว่ามีการกระทำผิด จำนวน 24,362 คดี คิดเป็นเงินค่าปรับ 546.07 ล้านบาท โดยแยกเป็น สุรา จำนวน 13,866 คดี ค่าปรับ 124.34 ล้านบาท ยาสูบ จำนวน 6,729 คดี ค่าปรับ 259.48 ล้านบาท ไพ่ จำนวน 501 คดี ค่าปรับ 7.36 ล้านบาท น้ำมันและผลิตภัณฑ์น้ำมัน จำนวน 1,277 คดี ค่าปรับ 73.82 ล้านบาท น้ำหอม จำนวน 97 คดี ค่าปรับ 4.29 ล้านบาท รถจักรยานยนต์ จำนวน 1,342 คดี ค่าปรับ จำนวน 33.76 ล้านบาท และสินค้าอื่น ๆ จำนวน 550 คดี ค่าปรับ 43.02 ล้านบาท โดยมีของกลางแยกเป็นน้ำสุรา จำนวน 1,692,137.489 ลิตร ยาสูบ จำนวน 768,341 ซอง ไพ่ จำนวน 37,895 สำรับ น้ำมันและผลิตภัณฑ์น้ำมัน จำนวน 2,116,431.000 ลิตร น้ำหอม จำนวน 124,423 ขวด รถจักรยานยนต์ จำนวน 2,204 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันอังคารที่ 19 เมษายน 2565
สำนักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนเข้าร่วมการประชุมแนะนำโครงการจัดทำบัญชีข้อมูลภาครัฐ ผ่านสื่ออิเล็กทรอนิกส์ (Zoom)
สำนักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนเข้าร่วมการประชุมแนะนำโครงการจัดทำบัญชีข้อมูลภาครัฐ (Government Data Catalog) “GD Catalog The Future of Data Sharing” ผ่านสื่ออิเล็กทรอนิกส์ (Zoom)
สำนักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนหน่วยงานส่วนกลาง (หน่วยงานราชการ กระทรวง กรม รัฐวิสาหกิจ สถาบันการศึกษา ภาคเอกชน) และหน่วยงานส่วนภูมิภาค (หน่วยงานราชการ กระทรวง กรม สำนักงานสถิติจังหวัด สำนักงานจังหวัด) เข้าร่วมการประชุมแนะนำโครงการจัดทำบัญชีข้อมูลภาครัฐ (Government Data Catalog) “GD Catalog The Future of Data Sharing” ผ่านสื่ออิเล็กทรอนิกส์ (Zoom) ในรูปแบบระบบห้องประชุมเสมือนจริง (Virtual Interactive Conference Room)
ลงทะเบียนได้ที่ลิงค์
https://docs.google.com/forms/d/e/1FAIpQLSdeaSGCPzi456FGyTxplGO9neTWl3ofj2MwpMIwNnsgvcg0cg/viewform หรือ Scan QR Code จากโปสเตอร์ประชาสัมพันธ์
หรือรับชมการถ่ายทอดสดผ่าน Facebook และ YouTube ช่อง NSO of Thailand ของสำนักงานสถิติแห่งชาติ
ในวันที่ 21 เมษายน 2565 เวลา 09.00 – 16.30 น. สำหรับหน่วยงานภาครัฐส่วนกลาง
และวันที่ 22 เมษายน 2565 เวลา 09.00 – 16.30 น. สำหรับหน่วยงานภาครัฐส่วนภูมิภาค
ทั้งนี้ สำนักงานสถิติแห่งชาติ ยังจัดให้มีการอบรมให้ความรู้กับกลุ่มเป้าหมายที่เกี่ยวข้องกับระบบบัญชีข้อมูลภาครัฐ ในระหว่างเดือน เมษายน - ตุลาคม 2565 โดยสามารถลงทะเบียนเข้ารับการอบรมผ่านทาง QR Code จากโปสเตอร์ประชาสัมพันธ์
***********************
วันเสาร์ที่ 28 สิงหาคม 2564
รมช.ธรรมนัส ลงพื้นที่ตรวจดูความคืบหน้าการขุดลอกคลองสุนัขหอน เพื่อบรรเทาความเดือดร้อนแก่พี่น้องเกษตรกร ประชาชนในพื้นที่ พร้อมเดินหน้าโครงการขุดลอกคูคลองมหาชัยต่อไป
รมช.ธรรมนัส ลงพื้นที่ตรวจดูความคืบหน้าการขุดลอกคลองสุนัขหอน เพื่อบรรเทาความเดือดร้อนแก่พี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ลงพื้นที่ตรวจราชการจังหวัดสมุทรสาคร เพื่อรับฟังการบรรยายสรุป และตรวจดูความคืบหน้าการขุดลอกคลองสุนัขหอน ณ วัดธรรมโชติ จ.สมุทรสาคร ว่า กระทรวงเกษตรและสหกรณ์ ได้เร่งดำเนินโครงการขุดลอกคลองสุนัขหอน ซึ่งเป็นคลองที่ไม่ได้รับการขุดลอกมานานกว่า 30 ปี มีระยะความยาวของคลองประมาณ 31 กิโลเมตร โดยในปี 2563 ได้ทำการขุดลอกแล้วเสร็จเป็นระยะ 6 กิโลเมตร และในปี 2564 จะเริ่มดำเนินการในส่วนที่เหลืออีกประมาณ 25 กิโลเมตร ในเดือนสิงหาคม คาดว่าจะแล้วเสร็จภายในเดือนธันวาคม 2564 ปัจจุบันได้ดำเนินการไปแล้วเป็นระยะทาง 8 กิโลเมตร และคาดว่าในปี 2565 จะนำครื่องจักรทั้งหมดไปทำการขุดลอกคูคลองที่คลองมหาชัย ระยะทาง 19 กิโลเมตร ทางกรมชลประทานได้ดำเนินการขุดลอกโดยใช้เครื่องจักรกลของกรมชลประทานจำนวน 37 ชุด ลงขุดลอกคูคลอง ตั้งแต่ต้นคลอง เพื่อบรรเทาความเดือดร้อนแก่พี่น้องเกษตรกร ประชาชนในจังหวัดสมุทรสาคร และจังหวัดใกล้เคียง ให้ได้แหล่งน้ำที่สะอาด การสัญจรที่สะดวกสบาย มีน้ำใช้ในการอุปโภค – บริโภค อย่างเพียงพอ
สำหรับคลองสุนัขหอน เป็นคลองธรรมชาติ ประกาศเป็นทางน้ำชลประทาน มาตรา 5 เป็นทางน้ำ ชลประทานประเภท 2 (ทางน้ำที่ใช้ในการคมนาคม แต่มีการชลประทานร่วมอยู่ด้วย เฉพาะภายในเขตที่ได้รับประโยชน์จากการชลประทาน) ตั้งแต่แม่น้ำท่าจีน ต.ท่าจีน ถึง ต.นาโคก อ.เมืองสมุทรสาคร จ.สมุทรสาคร เป็นคลองที่เชื่อมระหว่างแม่น้ำท่าจีน จ.สมุทรสาคร กับแม่น้ำแม่กลอง ที่อ.เมืองสมุทรสงคราม เพื่อรับรองการระบายน้ำจากคลองสาขาสายต่างๆ ประกอบด้วย คลองระบายน้ำ D7, คลอง แพ้ว-ท่าแร้ง, คลองระบายน้ำ D4, คลองระบายน้ำ D3 และคลองโรงเข้ ออกสู่ทะเลอ่าวไทยในช่วงฤดูน้ำหลาก
แนวทางในการพัฒนาปรับปรุงคลองสุนัขหอน ได้แก่ 1. ขุดลอกคลองสุนัขหอนในเขตจังหวัดสมุทรสาคร ความยาว 31.00 กิโลเมตร ขนาดก้นคลอง กว้าง 15.00 – 25.00 เมตร ลึกเฉลี่ย 1.50 เมตร ปริมาตรดินขุด 1,000,000 ลูกบาศก์เมตร ระยะเวลาดำเนินการ 3 ปี ตั้งแต่ปีงบประมาณ พ.ศ. 2563 – 2565 2. ก่อสร้างอาคารบังคับน้ำ ตามแนวคันควบคุมน้ำทะเล จำนวน 6 แห่ง 3. ก่อสร้างประตูระบายน้ำ กลางคลองสุนัขหอน และก่อสร้างประตูระบายน้ำ ปลายคลองนิคม 2 ต.นาโคก อ.เมือง จ.สมุทรสาคร 4. ก่อสร้างประตูระบายน้ำ ปากคลองสุนัขหอน ต.ท่าจีน อ.เมือง จ.สมุทรสาคร สุดท้าย รมช.ธรรมนัส ยังได้มอบถุงยังชีพ ข้าวสาร อาหารแห้ง และหน้ากากอนามัย แก่พี่น้องเกษตรกรใน 4 ตำบล ได้แก่ ตำบลโรงเข้ จำนวน 90 ชุด ตำบลบางโทรัดจำนวน 90 ชุด ตำบลนาโคก จำนวน 60 ชุด และตำบลกาหลงจำนวน 60 ชุดเพื่อเป็นขวัญและกำลังใจให้แก่พี่น้องเกษตรกร ในช่วงสถานการณ์การแพร่ระบาดของเชื้อไวรัลโควิด - 19
วันศุกร์ที่ 3 ธันวาคม 2564
ปลัด สธ. เผยติดตามผู้เดินทางจาก 8 ประเทศเสี่ยงแล้ว 26% ยังไม่พบโควิดทุกสายพันธุ์ รวมทั้งโอไมครอน
ปลัดกระทรวงสาธารณสุข เผย มีผู้เดินทางเข้าประเทศไทยจาก 8 ประเทศที่พบโควิดสายพันธุ์โอไมครอน 333 คน ออกจากประเทศแล้ว 61 คน ครบกำหนด 14 วันแล้ว 105 คน เหลือที่ต้องติดตาม 167 คน และติดตามได้แล้ว 26% ยังไม่พบผู้ติดเชื้อโควิด 19 โดยเฉพาะสายพันธุ์โอไมครอน
ปลัดกระทรวงสาธารณสุข เผย มีผู้เดินทางเข้าประเทศไทยจาก8 ประเทศที่พบโควิดสายพันธุ์โอไมครอน 333 คน ออกจากประเทศแล้ว 61 คน ครบกำหนด 14 วันแล้ว 105 คน เหลือที่ต้องติดตาม 167 คน และติดตามได้แล้ว 26% ยังไม่พบผู้ติดเชื้อโควิด 19 โดยเฉพาะสายพันธุ์โอไมครอน เร่งติดตามเพื่อตรวจหาเชื้อ รักษาและคุมไว้สังเกตจนครบเพื่อสร้างความมั่นใจและความปลอดภัย ย้ำไม่มีการรับผู้เดินทางเข้ามาเพิ่มเติม
วันนี้ (3 ธันวาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงความคืบหน้าการติดตามเฝ้าระวังโควิดสายพันธุ์โอไมครอน ว่า ข้อมูลผู้เดินทางเข้าประเทศไทย จาก 8 ประเทศที่พบสายพันธุ์โอไมครอน ได้แก่ บอตสวานา เอสวาตีนี เลโซโท มาลาวี นามิเบีย แอฟริกาใต้ โมซัมบิก และซิมบับเว ตั้งแต่วันที่ 15 - 27 พฤศจิกายน 2564 ที่เข้ามาในระบบแซนด์บ็อกซ์และระบบกักตัว มีทั้งสิ้น 333 คน พบว่าเดินทางออกจากประเทศไทยไปแล้ว 61 คน อยู่ประเทศไทยจนครบ 14 วันแล้ว 105 คน เหลือที่ต้องติดตามอีก 167 คน ขณะนี้ได้รับรายงานเบื้องต้นว่าติดตามได้แล้วจำนวน 44 คน คิดเป็น 26% เบื้องต้นผลการตรวจ RT-PCR ยังไม่พบเชื้อโควิด 19 และสายพันธุ์โอไมครอน ถือว่ามีความปลอดภัย ได้เร่งติดตามผู้เดินทางจำนวนที่เหลือให้มารับการตรวจ รักษาและคุมไว้สังเกตต่อไป
"ผู้เดินทางเข้าประเทศกลุ่มนี้ แม้จะมาจากพื้นที่ที่พบสายพันธุ์โอไมครอน แต่จัดว่าเป็นกลุ่มเสี่ยงต่ำ เนื่องจากที่ผ่านมากลุ่มประเทศแอฟริกาจะเข้าประเทศไทยด้วยระบบแซนด์บ็อกซ์และกักตัว ซึ่งมีข้อกำหนดว่าต้องได้รับวัคซีนครบโดส มีผลการตรวจหาเชื้อ RT-PCR เป็นลบก่อนเข้าประเทศ 72 ชั่วโมง ตรวจ RT-PCR ซ้ำตั้งแต่วันแรกที่มาถึง และตรวจ ATK อีกครั้งเมื่ออยู่ในแซนด์บ็อกซ์ครบ 7 วัน จึงเดินทางต่อได้ แต่ที่ต้องติดตามให้มาตรวจหาเชื้อก็เพื่อให้เกิดความมั่นใจเพิ่มมากขึ้น" นายแพทย์เกียรติภูมิกล่าว
นายแพทย์เกียรติภูมิกล่าวต่อว่า กระทรวงสาธารณสุข เสนอให้งดลงทะเบียนขอเข้าประเทศสำหรับผู้ที่จะเดินทางมาจาก8 ประเทศดังกล่าว ตั้งแต่วันที่ 27 พฤศจิกายน 2564 ส่วนที่ได้รับอนุญาตแล้วสามารถเดินทางเข้ามาได้ถึงวันที่ 30 พฤศจิกายน และให้เข้าสู่ระบบการกักตัว 14 วันทั้งหมดเพื่อตรวจหาเชื้อเป็นระยะ ขณะนี้ยังตรวจไม่พบเชื้อ และตั้งแต่วันที่ 1 ธันวาคมที่ผ่านมา ห้ามไม่ให้เดินทางเข้าประเทศ ยกเว้นคนไทยที่ต้องการเดินทางกลับประเทศ ซึ่งจะส่งเข้าระบบการกักตัว จึงไม่ต้องกังวล ส่วนผู้เดินทางจากประเทศอื่นๆ ในทวีปแอฟริกา กำหนดให้ต้องเข้าสู่ระบบการกักตัว 14 วันและตรวจหาเชื้อ 3 ครั้งเช่นกัน เพื่อความมั่นใจและปลอดภัยสูงสุดสำหรับประชาชนไทย
*************************** 3 ธันวาคม 2564
วันจันทร์ที่ 21 กุมภาพันธ์ 2565
รัฐบาลเดินหน้าจัดสรรที่ดินทำกิน สร้างความมั่นคงแก่ประชาชน
วันอาทิตย์ที่ 20 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดหาที่ดินทำกินให้แก่ประชาชน โดยจัดสรรที่ดินแก่ประชาชนแล้วกว่า 850,000 ไร่ มีการพัฒนาระบบน้ำ ทำโรงไฟฟ้าชุมชน ส่งเสริมการพัฒนาการปลูกพืชที่ราคาตกต่ำให้มีราคาสูงขึ้น รวมถึงสนับสนุนการสร้างที่ดินป่าชายเลน และปรับปรุงที่ดินเสื่อมสภาพ นอกจากนี้ ยังได้ปรับปรุงแผนที่แนวเขตที่ดินของรัฐแบบบูรณาการ หรือ One Map เพื่อเพิ่มประสิทธิภาพการจัดสรรและการวางแผนใช้ประโยชน์ที่ดิน ซึ่งดำเนินการเสร็จแล้วใน 22 จังหวัด เหลืออีก 44 จังหวัดที่จะดำเนินการต่อไป โดยมีเป้าหมายเพื่อบริหารจัดการที่ดินอย่างเป็นธรรม สร้างความมั่นคงด้านที่อยู่อาศัยและทำกิน สร้างอาชีพ สร้างรายได้ที่ยั่งยืนแก่ประชาชน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 16 กันยายน 2564
รมว.กษ. เร่งสั่งการเจ้าหน้าที่ระดมกำลังเข้าช่วยเหลือประชาชนที่ได้รับผลกระทบจากสถานการณ์น้ำท่วม พร้อมมอบปลัด กษ. กำกับดูแลอย่างเข้มข้น
รมว.กษ. เร่งสั่งการเจ้าหน้าที่ระดมกำลังเข้าช่วยเหลือประชาชนที่ได้รับผลกระทบจากสถานการณ์น้ำท่วม พร้อมมอบปลัด กษ. กำกับดูแลอย่างเข้มข้น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากอิทธิพลร่องมรสุมที่พาดผ่านภาคเหนือและภาคกลางตอนบน เข้าสู่หย่อมความกดอากาศต่ำบริเวณทะเลจีนใต้ ประกอบกับมรสุมตะวันตกเฉียงใต้ที่พัดปกคลุมทะเลอันดามัน เริ่มมีกำลังแรงขึ้น ทำให้มีฝนตกหนักหลายพื้นที่ในจังหวัดสุโขทัย และจังหวัดใกล้เคียง ทำให้เกิดสถานการณ์น้ำหลากในบางพื้นที่ โดยในวันนี้ (16 ก.ย.) ได้รับรายงานว่าที่อ่างแม่มอก อ.เถิน จ.ลำปาง ซึ่งเป็นอ่างเก็บน้ำขนาดใหญ่ ติดกับ อ.ทุ่งเสลี่ยม จ.สุโขทัย มีน้ำล้นอ่าง ล้นสปินเวย์ กำลังไหลเข้าสุโขทัย ในช่วงบ่ายนี้ ซึ่งจะมีผลทำให้ อ.ทุ่งเลี่ยม อ.สวรรคโลก อ.ศรีสำโรง อ.เมืองสุโขทัย อาจจะมีน้ำท่วม รัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) จึงได้มอบหมายให้หน่วยงานในสังกัดเร่ง ปฏิบัติการร่วมกันอย่างเข้มข้น เต็มกำลังความสามารถ และนำเครื่องจักรเครื่องมือเข้าช่วยบรรเทาความเดือดร้อนในพื้นที่อย่างเร่งด่วน
สำหรับสถานการณ์น้ำในพื้นที่จังหวัดสุโขทัย ได้รับรายงานจากโครงการชลประทานสุโขทัย ว่า ในส่วนของสถานการณ์แม่น้ำยม (ข้อมูล ณ วันที่ 16 ก.ย. 64) ได้มีการรายงานสถานการณ์ คือ 1) แม่น้ำยมตอนบน บริเวณจังหวัดแพร่ จังหวัดสุโขทัย เข้าสู่สภาพปกติแล้ว 2) ประตูระบายน้ำแม่น้ำยม (บ้านหาดสะพานจันทร์) ได้ระบายน้ำลงสู่แม่น้ำ 119.60 ลบ.ม./วินาที ความจุ 5.01 ล้าน ลบ.ม. คิดเป็นร้อยละ 33 3) การผันน้ำเข้าคลองส่งน้ำเข้าคลองส่งน้ำฝั่งซ้ายผ่านประตูระบายน้ำคลองหกบาท ปัจจุบันปิดการระบายน้ำ และ 4) การผันระบายน้ำเข้าสู่คลองเชื่อมแม่น้ำยมฝั่งซ้ายและฝั่งขวา ปัจจุบัน รวม 30 ลบ.ม./วินาที ส่วนประตูระบายน้ำบ้านยางซ้าย อำเภอเมืองสุโขทัย ได้ดำเนินการเปิดประตูระบายน้ำ จำนวน 1 บาน สูง 2 เมตร ปริมาณน้ำไหลผ่าน 44.11 ลบ.ม./วินาที
ในส่วนของสถานการณ์อ่างเก็บน้ำแม่มอก มีความจุที่ระดับกักเก็บ 110 ล้าน ลบ.ม. ปัจจุบันมีปริมาตร 120.64 ล้าน ลบ.ม. คิดเป็นร้อยละ 110 ระดับน้ำเต็มความจุกักเก็บ และมีน้ำไหลผ่านอาคารระบายน้ำล้นฉุกเฉิน (Emergency Spillway) สูง 0.76 เมตร อัตรา 034.05 ลบ.ม./วินาที โดยทางโครงการชลประทานสุโขทัย ได้ประสานขอให้ทางจังหวัดสุโขทัย สำนักงานเกษตรและสหกรณ์จังหวัดสุโขทัย สำนักงานป้องกันและบรรเทาสาธารณภัยจังหวัดสุโขทัย และหน่วยงานที่เกี่ยวข้อง ดำเนินการประชาสัมพันธ์ แจ้งเตือนประชาชนในพื้นที่ที่ทางน้ำไหลผ่านและพื้นที่ลุ่มต่ำ ให้เฝ้าระวังติดตามสถานการณ์อย่างใกล้ชิด เพราะอาจได้รับผลกระทบจากน้ำเอ่อล้นตลิ่งลำคลองแม่มอก และลำคลองสาขา เข้าท่วมพื้นที่การเกษตรและที่อยู่อาศัยได้ กระทรวงเกษตรและสหกรณ์ โดยกรมชลประทาน จึงได้เตรียมแผนรองรับน้ำจากอ่างเก็บน้ำแม่มอก โดยการพร่องน้ำทุ่งทะเลหลวง ผ่านประตูระบายน้ำ DR ในอัตรา 27.84 ลบ.ม./วินาที และผันน้ำดังกล่าวเข้าพื้นที่ลุ่มต่ำทุ่งปากพระ ทุ่งยางซ้าย และส่วนหนึ่งผันลงด้านท้ายแม่น้ำยมไปที่ประตูระบายน้ำบ้านวังสะตือ
นอกจากนี้ จากสถานการณ์ฝนตกหนักเมื่อวันที่ 15 กันยายน 2564 ที่ผ่านมา ที่อำเภอบ้านด่านลานหอย ทำให้น้ำในลำคลองห้วยไคร้เพิ่มสูงขึ้น และไหลไปรวมกับคลองแม่รำพัน ส่งผลกระทบทำให้น้ำเอ่อล้นตลิ่งไหลเข้าท่วมพื้นที่บริเวณโรงพยาบาลบ้านด่านลานหอย ทั้งนี้ โครงการชลประทานสุโขทัยได้ประสานแจ้งสำนักงานป้องกันและบรรเทาสาธารณภัยจังหวัดกสุโขทัย และหน่วยงานที่เกี่ยวข้องให้ทราบเบื้องต้นแล้ว
วันพฤหัสบดีที่ 2 ธันวาคม 2564
กระทรวงยุติธรรม โดยกรมคุ้มครองสิทธิและเสรีภาพ ร่วมกับ กลุ่มโรงเรียนสารสาสน์ จัดพิธีลงนามบันทึกข้อตกลงความร่วมมือ (MOU) ด้านการส่งเสริมสิทธิและเสรีภาพ
กระทรวงยุติธรรม โดยกรมคุ้มครองสิทธิและเสรีภาพ ร่วมกับ กลุ่มโรงเรียนสารสาสน์ จัดพิธีลงนามบันทึกข้อตกลงความร่วมมือ (MOU) การดำเนินงานด้านการส่งเสริมสิทธิและเสรีภาพ ภายใต้หลักการมีส่วนร่วม “บวร” บ้าน วัด โรงเรียน
วันพุธที่ 1 ธันวาคม 2564 เวลา 13.30 น. ณ โรงเรียนสารสาสน์วิเทศราชพฤกษ์ จังหวัดนนทบุรี นายเรืองศักดิ์ สุวารี อธิบดีกรมคุ้มครองสิทธิและเสรีภาพ มอบหมายให้ นางสุจิตรา แก้วไกร รองอธิบดีกรมคุ้มครองสิทธิและเสรีภาพ ร่วมพิธีลงนามบันทึกข้อตกลงความร่วมมือ (MOU) การดำเนินงานด้านการส่งเสริมสิทธิและเสรีภาพ ระหว่างกรมคุ้มครองสิทธิและเสรีภาพ กับ กลุ่มโรงเรียนในเครือสารสาสน์โดยมี ดร. สุทธิพงศ์ ยงค์กมล กรรมการบริหาร โรงเรียนในเครือสารสาสน์ ร่วมลงนามในบันทึกข้อตกลงความร่วมมือ (MOU) ฯ ดังกล่าว พร้อมด้วย นายพิสุทธิ์ ยงค์กมล กรรมการบริหารโรงเรียนในเครือสารสาสน์ และ นายธีรยุทธ แก้วสิงห์ ผู้เชี่ยวชาญเฉพาะด้านพิทักษ์สิทธิและเสรีภาพ ร่วมลงนามในฐานะพยาน พร้อมด้วย นายณัฐพล ด่านจิตร์ตรง ผู้อำนวยการกองส่งเสริมสิทธิและเสรีภาพ และผู้บริหารกรมคุ้มครองสิทธิและเสรีภาพ พร้อมด้วย เจ้าหน้าที่ เข้าร่วมเป็นเกียรติในการจัดพิธีลงนามในครั้งนี้
สำหรับการจัดทำบันทึกข้อตกลงความร่วมมือ (MOU) การดำเนินงานด้านการคุ้มครองสิทธิและเสรีภาพของประชาชนในครั้งนี้ มีกรอบความร่วมมือที่สำคัญ ระหว่างกรมคุ้มครองสิทธิและเสรีภาพ กระทรวงยุติธรรม กับ กลุ่มโรงเรียนในเครือสารสาสน์ กล่าวคือ การฝึกอบรมหลักสูตรสิทธิมนุษยชนศึกษา การบรรจุหลักสูตรสิทธิมนุษยชนในการเรียนการสอนของโรงเรียน การเผยแพร่ประชาสัมพันธ์บทบาทภารกิจของกรมคุ้มครองสิทธิและเสรีภาพ สร้างความรู้ ส่งเสริมงานวิชาการที่เกี่ยวข้องกับงานด้านสิทธิมนุษยชน พัฒนางานวิจัย งานกฎหมาย ให้มีคุณภาพที่ดีขึ้น การอบรมการไกล่เกลี่ยข้อพิพาท ตามพระราชบัญญัติไกล่เกลี่ยข้อพิพาท พ.ศ. 2562 การจัดตั้งศูนย์ไกล่เกลี่ยข้อพิพาทภาคประชาชน และการสร้างอาสาสมัครยุติธรรม
นางสุจิตรา แก้วไกร รองอธิบดีกรมคุ้มครองสิทธิและเสรีภาพ เปิดเผยว่า กรมคุ้มครองสิทธิและเสรีภาพ กระทรวงยุติธรรม มีภารกิจสำคัญ คือ งานขับเคลื่อนแผนสิทธิมนุษยชนของประเทศไทย แผนปฎิบัติการระดับชาติว่าด้วยธุรกิจกับสิทธิมนุษยชน งานด้านส่งเสริมการปฎิบัติงานตามกฎหมาย จำนวน 3 ฉบับ คือ การเยียวยาผู้เสียหายและจำเลยในคดีอาญา การคุ้มครองพยานในคดีอาญา การไกล่เกลี่ยข้อพิพาท การผลักดันร่างกฎหมายที่สำคัญเพื่อคุ้มครองสิทธิเสรีภาพพี่น้องประชาชน รวมถึงการปฎิบัติตามพันธกรณีว่าด้วยสิทธิมนุษยชน จำนวน 5 ฉบับ ที่ประเทศไทยได้เข้าร่วมตามหลักขององค์การสหประชาชาติ ซึ่งการจัดพิธีลงนามบันทึกข้อตกลง ฯ ในวันนี้ เป็นการดำเนินงานความร่วมมืออย่างต่อเนื่องที่ทั้งสองหน่วยงานจะได้ประสานความร่วมมือ สนับสนุนส่งเสริมและจัดการศึกษาเกี่ยวกับสิทธิเสรีภาพ สิทธิมนุษยชนศึกษา และความรู้เกี่ยวกับกฎหมาย รวมทั้งประสานความร่วมมือการดำเนินงานการพัฒนาทางวิชาการ การศึกษาวิจัย พัฒนาบุคลากรและฝึกอบรม การเผยแพร่องค์ความรู้ในด้านการส่งเสริมสิทธิ หน้าที่ เสรีภาพและสิทธิมนุษยชน ภายใต้หลักการ “บวร” บ้าน วัด โรงเรียน ซึ่งเป็นพระราชดำริของพระบาทสมเด็จพระเจ้าอยู่หัว ฯรัชการที่ 9 และเป็นแนวทางการพัฒนาที่ยั่งยืนและสอดคล้องกับวิถีชีวิตด้วยการบ่งเพาะคุณธรรมให้แก่คนในสังคม ชุมชน ท้องถิ่นและทุกภาคส่วนของสังคมที่ยั่งยืน ต่อไป
วันพุธที่ 18 สิงหาคม 2564
รมต. นร. นายอนุชาฯ ถวายเครื่องสักการะเนื่องในเทศกาลเข้าพรรษา ประจำปี 2564 พร้อมตรวจเยี่ยมศูนย์พักคอยเพื่อส่งต่อ เขตสัมพันธวงศ์ หรือ Community Isolation (CI)
รมต. นร. นายอนุชาฯ ถวายเครื่องสักการะเนื่องในเทศกาลเข้าพรรษา ประจำปี 2564 พร้อมตรวจเยี่ยมศูนย์พักคอยเพื่อส่งต่อ เขตสัมพันธวงศ์ หรือ Community Isolation (CI)
วันนี้ (18 สิงหาคม 2564) เวลา 09.00 น. นายอนุชา นาคาศัย รัฐมนตรีประจำสำนักนายกรัฐมนตรี ได้รับมอบหมายให้เป็นผู้แทน พลเอก ประยุทธ์ จันทร์โอชา นายกรัฐมนตรี เดินทางไปยังวัดปทุมคงคาราชวรวิหาร เข้าถวายเครื่องสักการะ ประกอบด้วย พานธูปเทียนแพ พุ่มดอกไม้ ผ้าไตร และเครื่องไทยธรรม แด่พระพรหมเสนาบดี (พิมพ์ ญาณวีโร ป.ธ.๗) กรรมการมหาเถรสมาคม เจ้าอาวาสวัดปทุมคงคาราชวรวิหาร เนื่องในเทศกาลเข้าพรรษา ประจำปี 2564
โอกาสนี้ รัฐมนตรีประจำสำนักนายกรัฐมนตรี ได้ตรวจเยี่ยมศูนย์พักคอยเพื่อส่งต่อ เขตสัมพันธวงศ์ หรือ Community Isolation (CI) จัดตั้งขึ้นเมื่อวันที่ 11 สิงหาคม ที่ผ่านมา เพื่อรองรับผู้ป่วยที่มีผลการตรวจรับรองว่าติดเชื้อโควิด 19 กลุ่มสีเขียวที่ไม่มีอาการในพื้นที่เขต โดยจะใช้แยกผู้ป่วยที่ต้องการแยกกักตัวจากครอบครัวและชุมชน เนื่องจากไม่สามารถแยกกักตัวที่บ้านได้ (Home Isolation : HI) ซึ่งจะมีการประเมินคัดกรองอาการผู้ป่วยในเบื้องต้น เพื่อรอการส่งต่อไปรักษาที่โรงพยาบาล เป็นการลดปัญหาการแพร่ระบาดและติดเชื้อของคนในครอบครัวและชุมชน โดยทางศูนย์มีการแยกโซนผู้ป่วยชายและหญิง มีจำนวนเตียงทั้งสิ้น 46 เตียง แบ่งเป็น เตียงผู้ชาย จำนวน 23 เตียง เตียงผู้หญิง จำนวน 23 เตียง และแยกโซนผู้ป่วยและบุคลากรทางการแพทย์ให้มีความเป็นสัดส่วน เพื่อป้องกันการติดเชื้อ ตลอดจนจัดเตรียมจุดรับลงทะเบียนผู้ป่วย ซึ่งเป็นจุดแรกเข้า พร้อมอุปกรณ์สิ่งของเครื่องใช้ต่าง ๆ ที่จำเป็นให้แก่ผู้ป่วย รวมถึงสถานที่คัดแยกขยะติดเชื้อ การจัดระบบการดูแลเรื่องความสะอาดภายในศูนย์ฯ ระบบไฟฟ้า ระบบกล้อง CCTV ระบบการสื่อสารภายในระหว่างผู้ป่วยกับบุคลากรทางทางแพทย์ และการดูแลรักษาความปลอดภัยให้แก่ผู้ป่วยภายในศูนย์พักคอยฯ เป็นต้น
......................